钦定古今图书集成/明伦汇编/氏族典/第441卷 > 《廖用贤尚友录》 > 蒋冕
## 钦定古今图书集成/明伦汇编/氏族典/第441卷 > 《廖用贤尚友录》 > 蒋冕

按《名山藏典谟记》：“蒋冕，字敬之，全州人。成化丁未，举
进士，选庶吉士。正德丙子，以礼部尚书兼文渊阁大
学士。丁丑，加太子太傅、礼部尚书兼武英殿大学士，
加少傅、户部尚书，谨身殿大学士。武宗崩，与杨廷和
迎立世庙于安陆。世宗即位，敕加伯爵，具辞。冕与杨
廷和相得懽甚耿介，抗颜侃侃，大臣体。居二年，以议
‘《大礼》’”不合，乞归。